OpenLLM-France/wikimedia huggingface dataset:
# Masia de Vilaseca (Cunit)

La masia de Vilaseca és un edifici de Cunit (Baix Penedès) protegit com a bé cultural d'interès local.

## Descripció

És situada a la UrbanitzacióC Cunit-Cubelles. A l'antic habitatge se li ha adossat una nau de forma perpendicular que el talla. L'edifici antic presenta tres plantes. Els baixos tenen una porta d'arc rebaixat en la clau del qual hom pot veure la data 1808. La planta noble presenta un balcó de llinda, barana de ferro forjat i base. Les cobertes són de dues vessants i al punt d'unió s'alça un altre pis. Les golfes consten d'una sola finestra d'arc de mig punt, una línia d'impostes molt marcada i cobertes de dues vessants. La nova nau presenta dues plantes. Els baixos presenten una porta d'arc rebaixat al centre, una altra de més petita a l'esquerra i una finestra quadrada a la dreta. La segona planta té quatre finestres rectangulars. Tot l'edifici és precedit per un petit pati i rodejat per un tancat.

## Història

La Masia de Vilaseca fou el centre de l'antiga quadra de Vilaseca, que fou habitada de forma contínua a partir del segle xiv. Hi ha documents del 1370 que atorguen a Vilaseca 25 focs. Restà fins i tot habitada en el 1590 quan el poble de Cunit havia quedat quasi despoblat a causa de les incursions dels pirates. L'edifici actual data del 1808.

## Referències

* 1 2 «Masia de Vilaseca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Masia de Vilaseca». Mapa de recursos culturals. Diputació de Tarragona.
# Catalina Usme

María Catalina Usme (Marinilla, Antioquia, Colòmbia; 15 de desembre de 1989) és una futbolista colombiana, juga de Davantera i el seu equip actual és l'América de Cali Femenino, de la Lliga Professional Femenina.

## Selecció nacional

Catalina Usme ha estat internacional amb la Selecció femenina de futbol de Colòmbia en diversos certàmens internacionals.

### Participacions en Copes del Món

| Mundial | Seu | Resultat |
| Copa Mundial Femenina de Futbol de 2015 | Canadà | Vuitens de final |

## Referències

* ↑ Experience and talent at Independiente's service. El Mundo (Colombia)

## Enllaços externs

* Catalina Usme en FIFA.com Arxivat 2018-01-14 a Wayback Machine.
* Ficha El Tiempo
* FutbolRed
* Noticia El Espectador
# Tokizo Ichihashi

Tokizo Ichihashi (Prefectura de Hyōgo, Imperi Japonès, 9 de juny de 1909), és un exfutbolista japonès.

## Selecció japonesa

Tokizo Ichihashi va disputar 2 partits amb la selecció japonesa.

## Enllaços externs

* Japan National Football Team Database
# 564
## Esdeveniments

* Possible albirament del Monstre del llac Ness segons les llegendes locals

## Naixements

* Regne de Toledo: Sant Ermenegild, rei visigot de la Bètica. (m. 585)
* Xina: Kao Tsu Tang, emperador fundador de la dinastia Tang. (m. 635)

## Necrològiques

* 23 de novembre - Agrigent (Sicília): Sant Gregori, bisbe de la ciutat.

## Referències

* ↑ A Carruth Loch Ness and its Monster, (1950) Abbey Press, Fort Augustus
# Vaudrecourt

Vaudrecourt és un municipi francès situat al departament de l'Alt Marne i a la regió del Gran Est. L'any 2017 tenia 35 habitants.

## Demografia
### Població

El 2007 la població de fet de Vaudrecourt era de 37 persones. Hi havia 12 famílies de les quals 4 eren unipersonals (4 homes vivint sols), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 24 habitatges, 16 eren l'habitatge principal de la família, 3 eren segones residències i 5 estaven desocupats. 24 eren cases i 1 era un apartament. Dels 16 habitatges principals, 15 estaven ocupats pels seus propietaris i 1 estava cedit a títol gratuït; 1 tenia tres cambres, 3 en tenien quatre i 12 en tenien cinc o més. 16 habitatges disposaven pel capbaix d'una plaça de pàrquing. A 12 habitatges hi havia un automòbil i a 4 n'hi havia dos o més.

## Economia

El 2007 la població en edat de treballar era de 21 persones, 14 eren actives i 7 eren inactives. De les 14 persones actives 13 estaven ocupades (9 homes i 4 dones) i 1 aturada (1 dona i 1 dona). De les 7 persones inactives 3 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa d'hostatgeria i restauració.
L'any 2000 a Vaudrecourt hi havia 4 explotacions agrícoles.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Vaudrecourt a l'INSEE.
* Évolution et structure de la population Fitxa amb el detall de dades de Vaudrecourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# SouthPeak Interactive

SouthPeak Interactive és una empresa publicadora de videojocs que ha publicat títols a Europa i Amèrica del Nord. Va publicar videojocs des del 1996 i recentment ha mantingut relació empresarial amb un estudi de desenvolupament, Artificial Studios. L'empresa ha publicat videojocs per Xbox, PlayStation 2, Nintendo 64 PlayStation, PlayStation Portable Game Boy Color, Game Boy Advance i Nintendo DS cm també per ordinador. A més a més, l'empresa té videojocs en desenvolupament per la Xbox 360.

## Videojocs publicats
### Xbox 360

* Monster Madness (en desenvolupament)

### Xbox

* Combat Elite: WWII Paratroopers

### PlayStation 2

* Combat Elite: WWII Paratroopers
* State of Emergency 2

### Nintendo 64

* Big Mountain 2000
* Fighters Destiny 2
* Mia Hamm 64 Soccer
* Rally Challenge 2000

### PlayStation

* Boombots
* The Flintstones: Bedrock Bowling
* The Dukes of Hazzard: Racing For Home
* The Dukes of Hazzard II: Daisy Dukes It Out
* Wild Wild West: The Steel Assassin

### PlayStation Portable

* State of Emergency 2 (en desenvolupament)

### Game Boy Color

* The Dukes of Hazzard: Racing For Home
* Mia Hamm Soccer Shootout

### Game Boy Advance

* Scurge: Hive
* Juka & The Monophonic Menace

### Nintendo DS

* Scurge: Hive

### PC

* Animaniacs: Splat Ball
* Animaniacs: A Gigantic Adventure
* Boss Rally
* Breakneck
* Combat Elite: WWII Paratroopers
* Dark Side of the Moon
* The Dukes of Hazzard: Racing For Home
* The Flintstones: Bedrock Bowling
* Men In Black: The Game
* Monster Madness (In development)
* Rent A Hero
* Scooby Doo: Mystery of the Fun Park Phantom
* Temüjin
* Virtual Jigsaw
* Virtual Jigsaw: Holiday Edition
* Wild Wild West: The Steel Assassin
* X: Beyond the Frontier
# HLS

HLS té els següents significats:
* Harvard Law School, escola de Dret de la Universitat Harvard
* Diccionari Històric de Suïssa (del seu nom en alemany Historisches Lexikon der Schweiz), enciclopèdia de la història de Suïssa
* Model de color HLS (del seu nom en anglès Hue, Lightness, Saturation), model de color basat en el control de tonalitat, luminància i saturació
* HTTP Live Streaming, protocol d'Internet per a la reproducció en temps real a través d'HTTP
# Maria Güell i Puig

Maria Güell i Puig (Valls, Alt Camp, 24 de juny de 1848 - Cervera, la Segarra, 14 de juny de 1921) va ésser una religiosa, fundadora de la congregació de l'Institut de la Caritat de l'Immaculat Cor de Maria (actualment, Missioneres Filles del Cor de Maria), dedicades a l'atenció a malalts i l'educació. Ha estat proclamada venerable per l'Església Catòlica.

## Biografia

Va néixer a Valls, segona dels nou fills de Francesc Güell i Albareda i Antònia Puig i Queralt; va ésser batejada com a Maria Teresa Úrsula. L'ambient familiar era de profunda devoció cristiana, i de jove va manifestar la seva inclinació envers la religió. Ajudava la família treballant el camp a la granja de Doldellops, on el seu pare era parcer, i en un taller de costura. Als 23 anys decidí de fer-se religiosa i marxà a Cervera, on el 21 d'abril de 1872 ingressà en la congregació de les Germanes de la Caritat de l'Hospital de Cervera, que servia l'hospital.
Era una comunitat autònoma que seguia el carisma de les Filles de la Caritat de Sant Vicenç de Paül i, d'acord amb la seva missió, hi professà després d'un any de noviciat, el 14 de novembre de 1873. En aquell moment va atendre les víctimes de la tercera guerra carlina i d'una epidèmia de verola negra, demanant permís per a atendre'ls directament, tot i el risc de contagi. Poc després, la comunitat de Cervera s'agregà a l'Institut de la Sagrada Família que havia fundat Anna Maria Janer, però la unió no durà: la comunitat de l'hospital tornà a separar-se'n i continuà de manera autònoma.
Mentrestant, Güell volia que la tasca de la comunitat arribés a més malalts i necessitats, atenent-los fins i tot a casa seva, i exercint alhora una tasca d'apostolat i educació cristiana. Amb aquest objectiu, reuní algunes joves i començaren a atendre malalts a domicili, naixent així el que seria la congregació religiosa de l'Institut de la Caritat de l'Immaculat Cor de Maria. El 14 de setembre de 1899, el bisbe de Solsona, Ramon Riu i Cabanes, n'aprovà les constitucions, redactades per Francesc Naval, conseller espiritual de Maria Güell. El 1909 adoptà el nom d'Institut de la Caritat i el 1911 renovà les constitucions, que incloïen ara l'exercici de la caritat amb els malalts i l'educació dels nens; foren aprovades el 24 d'abril d'aquell any pel nou bisbe Lluís d'Amigó i Ferrer.
Maria Güell fou elegida superiora general el 17 d'agost de 1911, càrrec que va mantenir fins a la mort, el 14 de juny de 1921 a l'Hospital de Cervera.

## Notes

* ↑ Brocos Fernández, José Martín. «María Güell y Puig». Real Academia de la Historia. [Consulta: 11 abril 2021].
* ↑ En 1966 canvià el nom a l'actual de Missioneres Filles del Cor de Maria.

## Vegeu també

* Missioneres Filles del Cor de Maria
# Castellot del Mas Martí

El Castellot del Mas Martí és una fortalesa de la Llacuna (Anoia) declarada bé cultural d'interès nacional.

## Descripció

És una fortalesa de la que es conserven ruïnes medievals. És una construcció no gaire gran, més aviat aparenta ser una casa fortificada ben defensada (les gents del lloc diuen que havia estat un gran hospital medieval i que fins i tot, s'ha trobat alguna moneda dels Reis Catòlics). Les parets no són gaire gruixudes, són de pedra local. De l'edifici es conserven una torre rodona i una vall tocant a les parets del migdia per salvar la falta de defensa natural del terreny.

## Història

No en tenim de segures, però es diu que, l'any 1149 es té notícia d'un Bernat de Vilademàger segurament castlà del castell de Mager que el 1154 va fer testament i que posseïa, entre altres cases la quadra de Vilademager que devia ser una part del terme del castell centrada possiblement pel castell del Bosc i que tindria domini senyorial separat del castell principal per donació del seu senyor o comte.

## Referències

* 1 2 3 4 «Castellot del Mas Martí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Tokihiko Higuchi

Tokihiko Higuchi (japonès: 樋口時彦) (10 de juny de 1941) és un ex-jugador de voleibol japonès que va competir durant la dècada de 1960. El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol.

## Referències

* ↑ Tokihiko Higuchi a olympic.org
# Velòdrom de Son Taiet

El Velòdrom de Son Taiet (o de Can Massot) era una instal·lació dedicada al ciclisme en pista a l'aire lliure d'Artà (Mallorca, Illes Balears, Espanya), existent entre 1926 i 1941. Va ser la primera pista ciclista existent a la localitat. Fou succeïda més endavant per Sa Pista (1957-1963).
La pista fou inaugurada el 17 d'octubre de 1926. L'esdeveniment més important va ser la celebració del Campionat de Balears de fons de 1932, que a més fou guanyat per l'ídol local Bartomeu Flaquer Carrió. A més va acollir diversos campionats per a principiants, entre moltes altres proves. Va deixar de funcionar després de 1941.
A la pista hi va perdre la vida el corredor Joan Aloy Frau, el 9 de juny de 1929.

## Esdeveniments

* Campionat de Balears de fons: 1932.

## Referències

* ↑ «Racó». Bellpuig p. 48, 23-10-2009. Arxivat de l'original el 2012-07-06. [Consulta: 14 maig 2020].
* 1 2 Flaquer Palmer i Vidal Perelló, 2005.
* ↑ «Un grave accidente en las carreras de Artá» (en castellà). La Vanguardia, 13-06-1929.
* ↑ «Crònica negra del ciclisme en pista illenc». Diari de Balears, 29-11-2006. [Consulta: 14 maig 2020].

## Bibliografia

* Flaquer Palmer, Mateu; Vidal Perelló, Miquel. Ciclistas de Mallorca. Palma: Última Hora, 2005.
# Sitt-al-Mulk

Sitt-al-Mulk (àrab: ست الملك, Sitt al-Mulk) (Mansuriyya, prop del Caire, tardor de 970 - el Caire, 5 de febrer de 1023) fou una princesa fatimita, filla del cinquè sultà Abu-Mansur Nizar ibn al-Muïzz al-Aziz bi-L·lah i germanastra d'Abu-Alí Mansur ibn al-Aziz al-Hàkim bi-amr-Al·lah. La seva mare era una umm wàlad desconeguda a la que les fonts anomenen Sayyida al-Aziziyya, que va morir el novembre del 995. Una filla esclava de la mare difunta, Takarrub, va passar a ser propietat de Sitt al-Mulk i va esdevenir la seva confident. Per raons d'estat Sitt al-Mulk no fou mai autoritzada a casar-se.
A la mort sobtada del seu pare a Bilbays el 13 d'octubre del 996, Sitt al-Mulk tenia vint-i-sis anys; assabentada de la notícia va marxar amb el cadi Muhammad ibn al-Numan i el porta para-sol Raydan (o Zaydan) i alguns altres cortesans, i la guàrdia del sultà, cap al Caire, i va ocupar la ciutat amb la idea de posar al tron a un cosí, fill d'Abdallah ibn al-Muïzz i net d'Abu-Tamim Muadh ibn al-Mansur al-Muïzz li-din-Al·lah (sultà 952–975); però l'eunuc Bardjawan, tutor del fill d'al-Aziz, el jove al-Hakim (d'onze anys i germanastre de Sitt all-Mulk), li va impedir entrar al palau i amb el control de les tropes la va fer arrestar, posant al seu pupil al tron. Bardjawan però fou assassinat l'any 1000 per Raydan o Zaydan i Sitt al-Mulk, alliberada, va exercir alguna influència sobre el seu germanastre que li va concedir diverses iktes (feus). Al-Hakim va designar (1013) com a hereu el seu cosí Abd al-Rahim ibn Ilyas i des de llavors Sitt al-Mulk va exercir un renovat control a la cort allunyant a al-Hakim del poder i posant sota la seva protecció a palau a la umm wàlad del seu germanastre, anomenada Rukayn, i al fill d'aquesta (el futur califa Abu-l-Hàssan Alí ibn al-Hàkim adh-Dhàhir li-izaz-din-Al·lah) que fou educat a casa seva. El 1014 al-Hakim va fer matar el seu kadi l-kudat Malik ibn Saïd acusat de col·laborar amb la princesa.
Al-Hakim va morir el 1021 a mans d'Ibn Dawwas, un cap berber kutama, i un cronista (Halil al-Sabi) acusa la princesa de la mort, però aquest historiador era hostil als fatimites i els seus judicis no poden ser agafats sense crítica. Altres historiadors contemporanis no ho diuen ni tan sols ho deixen entreveure. Llavors va assolir la regència i va treballar per assegurar el tron al seu protegit al-Zahir (Adh-Dàhir); Ibn Dawwas fou executat i l'hereu designat, Abd al-Rahim ibn Ilyas, que era governador de Damasc, fou eliminat. A les fonts és anomenada com al-Sayyida al-amma (la princesa tia). Va abolir els ikaat i altres donacions generoses d'al-Hakim als darrers anys i va restablir algunes taxes il·legals (mukus) que el difunt havia suprimit.
Va morir de disenteria als 52 anys, el 5 de febrer de 1023.

## Referències

Y. Lev, The Fatimid princess Sitt al-Mulk, Jounal of Semitic Studies, XXXII, 1987.
# Gymnothorax ypsilon

Gymnothorax ypsilon és una espècie de peix de la família dels murènids i de l'ordre dels anguil·liformes que es troba al sud del Japó i a les Hawaii.
Els mascles poden assolir els 89 cm de longitud total.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Resolució 1968 del Consell de Seguretat de les Nacions Unides

La Resolució 1968 del Consell de Seguretat de les Nacions Unides fou adoptada per unanimitat el 16 de febrer de 2011. Després de recordar les resolucions anteriors sobre la situació a Costa d'Ivori, incloses les resolucions 1933 (2010), 1942 (2010), 1946 (2010), 1951 (2010), 1962 (2010) i 1967 (2011), el Consell va ampliar el desplegament de tropes de la Missió de les Nacions Unides a Libèria (UNMIL) a l'Operació de les Nacions Unides a Costa d'Ivori (UNOCI) durant tres mesos més.
El Consell va recordar els acords de cooperació entre missions esbossats en les resolucions 1609 (2005) i 1938 (2010). Al mateix temps, també va reiterar que podria autoritzar al Secretari General Ban Ki-moon a enviar tropes addicionals si calgués.
Actuant sota el Capítol VII de la Carta de les Nacions Unides, el Consell va autoritzar la redistribució temporal de la UNMIL a la UNOCI de tres companyies d'infanteria, una unitat d'aviació i cinc helicòpters durant tres mesos més. També va instar el suport de la policia i els països que aporten contingents a aquest respecte.
La resolució va ser adoptada enmig de la crisi política a Costa d'Ivori, amb Laurent Gbagbo i Alassane Ouattara, ambdós instaurats com a presidents.

## Referències

* ↑ «Security Council authorises three-month extension of temporary redeployment from Liberia mission to United Nations Operation in Côte d'Ivoire». United Nations, 16-02-2011.
* ↑ «Security Council extends deployment of extra troops in Côte d'Ivoire». United Nations, 16-02-2011.
* ↑ Xinhua «UN Security Council extends troop transfer from UN mission in Liberia to Cote d'Ivoire». People's Daily, 17-02-2011.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Primera Guerra Civil de Costa d'Ivori
* Eleccions legislatives de Costa d'Ivori de 2010
* Eleccions presidencials de Costa d'Ivori de 2010

## Enllaços externs

* PDF Text de la Resolució a UN.org
# Master of Ceremonies

* Per a altres significats, vegeu «MC».
La paraula MC, M.C. o emcee (pronunciat 'emsi') prové de l'anglès i és l'acrònim de Master of Ceremonies (mestre de cerimònies). Anteriorment s'emprava per a referir-se a les persones que animaven al públic en les sessions de DJ, però actualment s'utilitza més sovint per a referir-se als vocalistes de rap.
A finals de la dècada del 1970, el terme es va utilitzar per als rapers i pel seu paper dins de la música i la cultura hip-hop. Inicialment, els MC eren els que presentaven els DJs al públic i explicaven què passava durant l'acte. Sovint, aquests esdeveniments eren festes en llocs com ara clubs o espais públics a l'aire lliure. El terme s'utilitza normalment com a terme de distinció, fent referència a un artista amb bones habilitats interpretatives. Molts rapers tenen MC en el seu nom artístic, com ara MC Hammer, MC Lyte, MC Ren, MC Shan o MC Eiht.
En el hip hop i la música de ball electrònica, "MC" es refereix a artistes o intèrprets de rap que interpreten la veu per a material original o d'altres artistes. Aquests gèneres de música de ball electrònica on actuen els MC són el house, el drum and bass i el UK garage.

## Referències

* ↑ Harper, Douglas. «emcee». Online Etymology Dictionary.
* ↑ «The Emcee[MC Master of Ceremonies to Mic Controller by Gradmaster Caz]» (en anglès). [Consulta: 10 desembre 2017].
* ↑ Edwards, Paul, 2009, How to Rap: The Art & Science of the Hip-Hop MC, Chicago Review Press, p. xii. (anglès)
* ↑ «The Best Rappers with MC in Their Name» (en anglès). Ranker, 13-07-2020. [Consulta: 21 maig 2021]. «Rappers with "MC" names are among some of the most common rapper names in hip hop.»

## Vegeu també

Viccionari
* Hip-hop
* Dub
# Carlo Barabino

Carlo Barabino (Gènova, 1768-1835) va ser un arquitecte i urbanista italià, actiu principalment a Gènova, la seva ciutat. El 1818 va ser-ne nomenat arquitecte municipal. És autor de projectes urbanístics determinants per a l'expansió de Gènova durant el segle xix i d'edificis tan emblemàtics com el teatre Carlo Felice (1827, destruït arran de la Segona Guerra Mundial i reconstruït el 1991) o la seu de l'Acadèmia Lígur de Belles Arts (1831), ambdós situats a la plaça De Ferrari de Gènova. Va projectar el Cementiri monumental de Staglieno, tot i que la realització del projecte va ser duta a terme, després de la seva mort, per l'arquitecte Giovanni Battista Resasco. És un representant destacat de l'arquitectura neoclàssica a Itàlia.

## Referències

* ↑ «Barabino, Carlo Francesco nell'Enciclopedia Treccani» (en italià). [Consulta: 20 juny 2018].
* ↑ «Carlo Barabino | enciclopèdia.cat». [Consulta: 20 juny 2018].
* ↑ «Carlo Barabino, architetto: Genova nell'Ottocento» (en anglès). Guida Genova.
* ↑ Robi. «Il museo e il suo palazzo» (en anglès). [Consulta: 20 juny 2018].
* ↑ «Home | Staglieno» (en italià). [Consulta: 20 juny 2018].
# The Century

La trilogia The Century de Ken Follet és una série de tres novel·les sobre alguns dels moments més significatius del segle xx.
En el seu primer llibre, La caiguda dels gegants, tracta dels avatars de cinc famílies en els temps de la Primera Guerra Mundial.
El segon llibre de la trilogia, L'hivern del món, continua amb la saga familiar que va introduir en el primer llibre, narrant els esdeveniments que van entre la pujada al poder del partit Nazi a Europa, preludi de la Segona Guerra Mundial fins als temps més durs de la Guerra Freda.
El tercer llibre, El llindar de l'eternitat, té els mateixos protagonistes i s'estén entre la Guerra Freda i finals del segle xx.

## Enllaços externs

* Trilogia The Century Arxivat 2014-02-28 a Wayback Machine.